**POZNÁMKY Z OBČIANSKEJ NÁUKY PRE 8. ROČNÍK**

**Základné práva a slobody občana SR**

O **práve** hovoríme len vtedy, ak nám ho zabezpečuje zákon, právny predpis. Základné **ľudské práva** tvorí súbor zákonov, zásad a požiadaviek, ktoré vyjadrujú postavenie človeka v spoločnosti. Vychádzajú z predpokladu, že všetci ľudia sú si rovní.

Medzi najdôležitejšie **ľudské práva** patria právo na život, nedotknuteľnosť osoby, zachovanie dôstojnosti, právo vlastniť majetok, sloboda pohybu a pobytu, sloboda myslenia, sloboda svedomia a náboženského vyznania.

**Občianske práva** sú dôležité pre človeka ako občana. Schvaľuje ich štát prostredníctvom zákonov.

Medzi najdôležitejšie **občianske práva** patria: volebné právo, sloboda prejavu a právo na informácie, sloboda zhromažďovania a spolčovania, sloboda vedeckého bádania, petičné právo atď. (uplatnenie vo verejnom živote)

**Hospodárska, sociálne a kultúrne práva** upravujú práva ľudí v týchto spoločenských oblastiach. Najvýznamnejšie z nich je právo na slobodnú voľbu povolania, právo na spravodlivú odmenu za prácu, na hmotné zabezpečenie, na ochranu zdravia, na vzdelanie a pod.

Ústava SR **povinnosti** občanov špeciálne neupravuje, to neznamená, že povinnosti jednotlivcov zanikli. Malo by byť pre každého samozrejmé, že kto má práva má i povinnosti.

Medzi základné povinnosti patrí: dodržiavanie zákonov nášho štátu a iných pravidiel správania v našej spoločnosti.

**MEDZINÁRODNÉ POSTAVENIE SR**

Slovensko sa nachádza **v strednej Európe,** na rozhraní dvoch historických a kultúrnych spoločenstiev – Západu a Východu. Svojou históriou a kultúrou má obyvateľstvo bližšie k západnej civilizácii.

Pre našu vlasť sú dôležité dobré vzťahy s bezprostrednými susedmi – s Českom, Rakúskom, Maďarskom, Poľskom a Ukrajinou.

Pre každý štát je dôležité členstvo v **medzinárodných organizáciách** – združenie štátov, vzájomná pomoc.

**Európska únia EÚ-** zoskupenie štátov v Európe.

Slovenská republika sa stala členom EU 1. mája 2004. Od roku 2009 platí na našom území jednotná európska mena – euro.

**Organizácia Spojených národov OSN** je najdôležitejšou medzinárodnou organizáciou na svete. Vznikla po druhej svetovej vojne.

Hlavné ciele OSN:

* zachovať svetový mier a medzinárodnú bezpečnosť,
* rozvíjať priateľské vzťahy medzi národmi,
* rozvíjať medzinárodnú spoluprácu pri riešení problémov.

**NATO – Severoatlantický obranný pakt** je vojensko-politické zoskupenie.Jeho **cieľom** je politická spolupráca a vojenská obrana. Sídli vo Washingtone c USA.

Slovenská republika mala záujem o zabezpečenie svojho územia, a preto vstúpila do NATO. Bola prijatá v marci 2004.